«Parti af en Markedsplads i Nordland. (Stokmarknæs),»  Foto: Knud Knudsen, 1875–76 

|  |
| --- |
|  |
| **Norgesdokumentarv** |

«Indhøstning af Korn i Norge.» Sjøholt på Sunnmøre. Foto: Knud Knudsen, 1888–1894 
**Knud Knudsen** (født 3. januar 1832 i Odda, død 21. mai 1915) var en norsk fotograf. Han regnes som en av Norges betydeligste landskapsfotografer på 1800-tallet. Knudsen var den første som fotograferte hele Norge systematisk og innen 1898 hadde han en samling på omkring 9000 bilder fra store deler av landet. Han gikk i lære hos Marcus Selmer og ble rundt 1885 utfordret av Axel Lindahl som ledende landskapsfotograf i Norge. Lindahl kopierte noen av Knudsens kjente motiver. Knudsen brukte våtplater til 1882 og disse ga som regel en helt hvit himmel uten detaljer mens røde og grønne farger ble mørkere enn senere typer negativer. Knudsen utnyttet kunstnerisk de dype valørene og de skarpe kontrastene som teknikken resulterte i. Etter overgang til tørrplater tilstrebet han de samme effektene. Knudsens fotografier ble forbilder for malere og fotografer. Andreas Disen malte i 1880 Skjeggedalsfossen nøyaktig etter et fotografi av Knudsen fra 1872. Han var nyskapende i motiver og komposisjon blant annet med dramatisk bruk av is, stein og vann. Han laget særegne komposisjoner som var utypiske i samtiden. Motivene fant han til dels på sin egen gård Tokheim og nærområdet i Odda. Bildetitlene var nøkterne og beskrivende slik det var vanlig på den tiden. Knudsens behersket kunstmalernes bruk av klassisk perspektiv for å skape dybde i bildet. Han brukte blant annet mørke, bratte fjellvegger som markerte bildet på den ene siden som en kulisse og nesten naken lys vannflate med lysere fjell bak med en enkel, liten robåt plassert et sted i bildet. Lindahl og den britiske fotografen William Dobsom Valentine brukte litt senere samme komposisjon i fotografier fra Geirangerfjorden, Nærøyfjorden og Odda.

Arbeid
------

Knud Knudsen åpnet sitt fotoatelier i Strandgaten i Bergen i november 1864 og slo seg opp som portrettfotograf. Fotovirksomheten rettet seg snart inn mot turistmarkedet, og han fulgte mange av de store turistrutene og dokumenterte hoteller og severdigheter.

Reisevirksomheten førte ham på kryss og tvers i Norge, fra de sørlige breddegrader helt til Finnmark. Han fotograferte alt fra Ole Bull til seterjenter i Telemark og samer i nord. Knudsen utviklet sitt eget kunstneriske uttrykk og mange bilder er svært estetisk fotografert.

Fotosamling
-----------

Samlingen etter Knud Knudsen består av 13500 glassnegativer og omkring 20000 originale papirbilder på albuminpapir. Den er tilgjengelig på nettet hos Billedsamlingen ved Universitetsbiblioteket i Bergen. Knud Knudsens arkiv ble i 2012 valgt inn som del av Norges dokumentarv.

* «Parti fra Hardanger. (Jenternes Pyntning ved Ankomsten til Kirken.)», 1870«Parti fra Hardanger. (Jenternes Pyntning ved Ankomsten til Kirken.)», 1870
* Youngstorget (tidligere Nytorvet) i Oslo ca. 1875Youngstorget (tidligere Nytorvet) i Oslo ca. 1875
* Foto: 1876 Foto: 1876
* Fra Fisketorget i Bergen på 1880-talletFra Fisketorget i Bergen på 1880-tallet
* «Isfjorden seet fra Næs», 1888 Foto: «K. Knudsen, Bergen.»«Isfjorden seet fra Næs», 1888 Foto: «K. Knudsen, Bergen.»
* «Borgunds kirke, Lærdal» Foto: «K. Knudsen, Bergen.»«Borgunds kirke, Lærdal» Foto: «K. Knudsen, Bergen.»
* «Kariol», Nærøydalen ca 1888-1894  Foto: «K. Knudsen, Bergen.»«Kariol», Nærøydalen ca 1888-1894  Foto: «K. Knudsen, Bergen.»
* «Paa Kirkefærd (Dragter fra Sætersdal)», 1894 Foto: «K. Knudsen, Bergen.»«Paa Kirkefærd (Dragter fra Sætersdal)», 1894 Foto: «K. Knudsen, Bergen.»

Litteratur
----------

* Walker Art Center, Friedman, Martin: *The Frozen Image. Scandinavian photography.* 1982
* Naomi Rosenblum: *A World History of Photography.* 1984
* Å.Digranes, S.Greve og O.Reiakvam:*Det norske bildet. Knud Knudsens fotografier 1864–1900* 1988
* N.Morgenstern: *Fotograf Knud Knudsen. Bilder fra en nylig oppdaget samling.* 1989
* O.Reiakvam, *Bilderøyndom, røyndomsbilde: fotografi som kulturelle tidsuttrykk* 1997
* Heimatmuseum Reutlingen: *Reise nach Reutlingen 1862. Stereoskopbilder des nerwegischen fotograafen Knud Knudsen.* 1997
* Roger Erlandsen: *Pas nu paa!: Nu tar jeg fra Huldet! Om fotografiets første hundre år i Norge – 1839-1940* 2000
* Larsen, Peter og Lien, Sigrid: *Norsk Fotohistorie. Fra daguerrotypi til digitalisering.* 2007
* Ekeberg, Jonas og Østgaard Lund, Harald (red): *80 millioner bilder. Norsk Kulturhistorisk fotografi 1855 – 2005.* 2008

Referanser
----------

1. ↑   Autorités BnF, BNF-ID 157377934[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id knudsen-knud, besøkt 9. oktober 2017[Hentet fra Wikidata]
3. ↑  Meyer, Robert (1989). *Den glemte tradisjonen: oppkomst og utvikling av en nasjonal landskapsfotografi i Norge frem til 1914 : en temautstilling fra Robert Meyers fotohistoriske samlinger i anledning av 150-årsjubileet for fotografi*. [Oslo]. ISBN 8275310008.

Eksterne lenker
---------------

* (en) Knud Knudsen (1832-1915) – kategori av bilder, video eller lyd på Commons Rediger på Wikidata
* Knud Knudsens arkiv i Billedsamlingen Universitetsbiblioteket i Bergen
* Knud Knudsens arkiv en del av Norges Dokumentarv
* (no) Digitalt tilgjengelig innhold hos Nasjonalbiblioteket: foto etter Knud Knudsen

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** Lokalhistoriewiki **·** Prabook **·** Brockhaus Enzyklopädie **·** Historisk befolkningsregister **·** NMFF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** KulturNav **·** KulturNav
 |